VENDIM
Nr. 201, datë 9.4.2014

PËR LIRIMIN DHE EMËRIMIN NË DETYRË TË NJË ANËTARI TË BORDIT MBIKËQYRËS TË AGJENCISË PËR MBËSHTETJEN E SHOQËRISË CIVILE

Në mbështetje të nenit 100 të Kushtetutës dhe të nenit 8 të ligjit nr. 10093, datë 9.3.2009 “Për organizimin dhe funksionimin e Agjencisë për Mbështetjen e Shoqërisë Civile”, me propozimin e Kryeministrit, Këshilli i Ministrave
VENDOSI:

1. Znj. Elira Kokona, anëtar i bordit mbikëqyrës të Agjencisë për Mbështetjen e Shoqërisë Civile, përfaqësues i institucioneve të administratës qendrore, lirohet nga kjo detyrë. 
2. Znj. Albana Koçiu emërohet anëtar i bordit mbikëqyrës të Agjencisë për Mbështetjen e Shoqërisë Civile, përfaqësues i institucioneve të administratës qendrore. 
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

